ट्राइटियम
ट्राइटियम हाइड्रोजन का एक रेडियोधर्मी समस्थानिक होता है। इसे ट्राइटॉन भी कहते हैं। ट्राइटियम के नाभिक में एक प्रोटॉन और दो न्यूट्रॉन होते हैं, जबकि हाइड्रोजन के सबसे प्रचुर मात्रा में उपलब्ध समस्थानिक प्रोटियम में मात्र एक प्रोटॉन ही होता है और न्यूट्रॉन अनुपस्थित होता है। इस समस्थानिक का नाम एक ग्रीक शब्द से मिलकर बना है, जिसका अर्थ थर्ड या तृतीय होता है। ट्राइटियम की उत्पत्ति हैवी वाटर मॉडरेट रिएक्टर में ड्यूटीरियम माध्यम में न्यूट्रान के टकराव से होती है। इस प्रक्रिया में कुछ मात्रा में ट्राइटियम बनता है। ट्राइटियम का आण्विक भार ३.०१६०४९२ होता है। मानक तापमान और दबाव पर ट्राइटियम गैस रूप में रहता है। ऑक्सीजन से मिश्रित होने पर यह ये तरल रूप धारण करता है, जिसे ट्राइटीकृत जल (ट्राइटिएटेड वाटर) कहते हैं। ये रबड़, प्लास्टिक और कुछ तरह के इस्पातों के लिए पारगम्य होता है।
समता (भौतिकी)
समता (अंग्रेजी : Parity) एक भौतिक राशी है। समता रूपांतरण (अथवा समता व्युत्क्रमण) कार्तिय निर्देशाकों का चिह्न परिवर्तन है। त्रिविम में, सामान्यतः तीनों कार्तिय निर्देंशाकों के एक साथ चिह्न परिवर्तन से भी समझाया जाता है: यह घटना की काइरलता (इंगिता) को समझने का विचार है, जिसमें इसके वृहत चित्रण में काइरल घटना, समता व्युत्क्रम को निरूपित करती है। किसी अकाइरल वस्तु पर समता रूपांरतण को इकाई (तत्समक) रूपांतरण कहते हैं।